钦定古今图书集成/明伦汇编/官常典/第744卷 > 尹梦鳌 刘廷传 刘廷石
## 钦定古今图书集成/明伦汇编/官常典/第744卷 > 尹梦鳌 刘廷传 刘廷石

按《明外史忠义传》：“梦鳌，云南太和人。万历时举于乡。
崇祯中为颍州知州。八年正月，方谒上官于凤阳，闻流贼大至，立驰还。贼已抵城下，乃偕通判赵士宽率
吏民固守。城北有高楼瞷城中，诸生刘廷传请先据
之，梦鳌以为然。而廷传所统皆市人，不可用。贼遂据
楼以攻，且凿城，颓数丈，城上人皆走。梦鳌至，跪请卒”
去，不顾。梦鳌乃持大刀，独当城颓坏处，杀贼十馀人，
身被数刃，贼众毕登，遂投城下乌龙潭死。弟侄七人
皆死之。廷传者，故布政使九光从子，任侠好义，亦骂
贼死。九光子廷石，分守西，城中贼刃未绝，曰“授友人
方略”，令缮牍上当事，旋卒。后给事中林正亨录上其
状，赠梦鳌光禄少卿，馀赠恤有差。